《夜过王予安寺楼令子茂远从山阴至率赠》
明代·黎遂球

黄绢新题处处传，红绫一幅夺时贤。桂枝总羡趋庭日，芍药谁如作赋年。

捧杖正怀湖上寺，开樽俄到雪中船。灯前起舞拚沉醉，老我风尘待著鞭。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。